**OBJAVA BIRAČIMA**

**IZBORI ZA PREDSJEDNIKA REPUBLIKE HRVATSKE**

**u nedjelju 29. prosinca 2024. (od 7.00 do 19.00 sati)**

Vlada Republike Hrvatske raspisala je izbore za Predsjednika Republike Hrvatske koji će se održati u nedjelju 29. prosinca 2024. (od 7.00 do 19.00 sati). Izbori će se održati u diplomatskim misijama i konzularnim uredima RH u inozemstvu, uključujući Veleposlanstvo Republike Hrvatske u SAD u Washingtonu D.C., Generalnim konzulatima RH u New Yorku, NY; Chicagu, IL i Los Angelesu, CA.

Birači mogu izvršiti **uvid u Registar birača** putem sljedeće poveznice:[Registar birača Republike Hrvatske (gov.hr)](https://biraci.gov.hr/RegistarBiraca/) kako bi utvrdili gdje su registrirani za glasovanje. Birači koji žele glasovati na mjestu koje je drugačije od mjesta gdje su registrirani u Registru birača, moraju izvršiti **odgovarajuću registraciju (prethodnu ili aktivnu).**

Pozivaju se birači da **do srijede, 18. prosinca 2024. godine do ponoći** (po HR vremenu, odnosno 6 p.m. ET) **izvrše (prethodnu ili aktivnu) registraciju za glasovanje na izborima u diplomatskom ili konzularnom predstavništvu u Sjedinjenim Američkim Državama.** U istom roku mogu odustati ili promijeniti svoj zahtjev za registraciju.

**Prethodnu registraciju** moraju izvršiti birači koji **imaju prijavljeno prebivalište u Republici Hrvatskoj** (istaknutoj na osobnoj iskaznici), a žele glasovati na jednom od biračkih mjesta u SAD-u (obrazac zahtjeva dostupan je ovdje: [ZAHTJEV ZA PRETHODNU REGISTRACIJU.docx (live.com)](https://view.officeapps.live.com/op/view.aspx?src=https%3A%2F%2Fmpudt.gov.hr%2FUserDocsImages%2Fdokumenti%2FPredsjedni%25C4%258Dki%2520izbori%25202024%2FObrazac%25201%2520ZAHTJEV%2520ZA%2520PRIVREMENI%2520UPIS-PRETHODNU%2520REGISTRACIJU.docx&wdOrigin=BROWSELINK)).

**Aktivnu registraciju** moraju izvršiti birači koji **nemaju prijavljeno prebivalište u Republici Hrvatskoj**, a žele glasovati u SAD-u (obrazac zahtjeva dostupan je ovdje [ZAHTJEV ZA AKTIVNU REGISTRACIJU.docx (live.com)](https://view.officeapps.live.com/op/view.aspx?src=https%3A%2F%2Fmpudt.gov.hr%2FUserDocsImages%2Fdokumenti%2FPredsjedni%25C4%258Dki%2520izbori%25202024%2FObrazac%25203%2520ZAHTJEV%2520ZA%2520AKTIVNU%2520REGISTRACIJU-PRETHODNU%2520REGISTRACIJU.docx&wdOrigin=BROWSELINK)).

U slučaju kada birač s registriranom adresom u inozemstvu želi glasovati na području druge (različite od adrese na osobnoj iskaznici) diplomatske misije ili konzularnog ureda, ili u RH, morat će podnijeti zahtjev za aktivnu registraciju (obrazac zahtjeva dostupan je ovdje: [ZAHTJEV ZA PROMJENU MJESTA AKTIVNE REGISTRACIJE.docx (live.com)](https://view.officeapps.live.com/op/view.aspx?src=https%3A%2F%2Fmpudt.gov.hr%2FUserDocsImages%2Fdokumenti%2FPredsjedni%25C4%258Dki%2520izbori%25202024%2FObrazac%25204%2520ZAHTJEV%2520ZA%2520PROMJENU%2520MJESTA%2520AKTIVNE%2520REGISTRACIJE.docx&wdOrigin=BROWSELINK)).

Zahtjev za prethodnu i aktivnu registraciju podnosi se **osobno ili putem e-maila nadležnom diplomatsko-konzularnom predstavništvu na vlastoručno potpisanom obrascu (**[Ministarstvo vanjskih i europskih poslova RH - Konzularna nadležnost ureda (gov.hr)](https://mvep.gov.hr/konzularne-informacije-114518/konzularna-nadleznost-ureda/114570)).

Obzirom na mogućnostodržavanja **drugog kruga glasovanja** birači mogu istovremeno, prilikom podnošenja odgovarajućeg zahtjeva za prvi krug glasovanja, podnijeti zahtjev i za drugi krug glasovanja.

Detaljne informacije o izborima, uvid u Registar birača, te dodatne upute kao i potrebni obrasci dostupni su na stranicama Ministarstva pravosuđa, uprave i digitalne transformacije: [Ministarstvo pravosuđa i uprave Republike Hrvatske - Objava biračima za izbore za Predsjednika Republike Hrvatske](https://mpudt.gov.hr/vijesti/objava-biracima-za-izbore-za-predsjednika-republike-hrvatske/29583).